IT-projektidel on siin spetsiifiline oht: kuna infotehnoloogiaga on põnev ka  asjana iseeneses tegeleda, alustavad tehnoloogid "rohujuure tasandilt" tihtilugu mingeid oma projekte, mis vahel sobivad organisatsiooni üldkavaga, vahel aga mitte. Enamasti sellised "asjana iseeneses" projektid hääbuvad, kui esialgsetel tegijatel entusiasm otsa saab, sest projekti taga pole organisatsiooni jõudu.